Batterija ta' Spinola

Batterija ta' Spinola, magħrufa wkoll bħala Fort Spinola, kienet batterija tal-artillerija f'San Ġiljan, Malta. Inbniet mill-Ingliżi bejn l-1889 u l-1894, u twaqqgħet biex tagħmel post għal-lukandi u jott marina.

 Storja 
Il-kostruzzjoni ta’ Fort Spinola  bdiet fl-1889 u tlestiet fl-1894, bi spiża ta’ madwar £5000. Kienet parti minn serje ġdida ta' fortifikazzjonijiet maħsuba biex jilqgħu kanuni breech-loading (BL).

Il-Batterija ta’ Spinola kienet tinsab wara l-Istakkament ta’ Spinola, trunċiera tas-seklu 18 mifruxa bejn il-Bajja ta’ San Ġiljan u l-Bajja ta’ San Ġorġ. Kellha forma pentagonali, u kien armata b'erba' kanuni, inklużi żewġ kanuni BL ta' 9.2 pulzieri. L-armamenti tagħha tneħħew fl-1907.

Il-batterija ġiet ikkonvertita u żviluppata fi sptar, magħruf bħala l-Isptar Spinola, matul l-Ewwel Gwerra Dinjija. L-isptar kien funżjonanti mis-16 ta’ Novembru 1915 sas-27 ta’ April 1917. Kien iddisinjat biex jindukra madwar 1000 pazjent, iżda matul il-gwerra kien laqa' fih sa 1168 pazjent.The Anzac experience in Malta. p. 9. Il-batterija iddaħħlet fis-servizz ta' difiża mill-ġdid fit-Tieni Gwerra Dinjija, meta kienet armata b'kanuni kontra l-ajruplani ta' 4.5 pulzieri. Ġiet imġarrfa serjament waqt bumbardament mill-ajru.

Fl-1969, intużat bħala studio tal-films, magħruf bħala Intermed, u aktar tard, bħala Brittania Studios. L-istudjow kien jinsab eżattament wara l-Millenium Chapel, fejn issa hemm supermarket. Uħud mill-films li għamlu użu minn dan il-sound stage kienu: Orca the Killer Whale, Zeppelin, Murpheys War, The Mcintosh Man, Pulp, u Raise the Titanic, li jinkludu atturi bħal: Michael Cane, Mickey Roony, Charlotte Ramplin, Paul Newman, Peter O'Toole.
daqsminuri| Is-sit tal-batterija issa huwa l-Portomaso Marina
Il-Lukanda Malta Hilton inbniet fl-1967 fuq is-sit tal-batterija. Il-lukanda u xi fdalijiet tal-batterija aktar tard ġew imwaqqgħin kompletament biex jagħmlu post għall- Portomaso Marina u lukanda Hilton ġdida.

 Aktar qari 

 Dettalji dwar Fort Spinola u l-konverżjoni tagħha

 Ara wkoll 

 Ridott ta' Spinola

 Referenzi 

Kategorija:Fortifikazzjonijiet f'Malta
Kategorija:San Ġiljan, Malta